**חיל הים הלבנוני** (בערבית: **القوات البحرية اللبنانيه**) הוא הזרוע הימית של הכוחות המזוינים הלבנוניים.

חיל הים של לבנון הוקם בשנת 1950 ונמצא בבסיס הימי הראשון של לבנון בביירות. לחיל אשר סובל ממחסור בציוד, יש קרוב ל-65 כלי שיט. בשנת 1972 הוקם בסיס ימי חדש בג'וניה, ושנה לאחר מכן נוסדה אקדמיה צבאית. הבסיס נהרס ב-1990 על ידי מיליטנטים במהלך מלחמת האזרחים הלבנונית, אך נבנה מחדש עד 1991.

סמל החיל מכיל ספינה פיניקית עם עץ ארז הלבנון, אשר נמצאים מעל לעוגן ומתחתיו הכיתוב בערבית של חיל הים.

בשנת 2009 אישרה ממשלת לבנון בקשה לבנייה של בסיס ימי חדש באזור החוף של מחנה הפליטים הפלסטיני נהר אל-בארד אשר בצפון המדינה.

כלי שיט וציוד
-------------

### צי נוכחי

| סוג | דגם | מדינה | כמות |
| --- | --- | --- | --- |
| ספינת סיור | AMP 145 | ארצות הבריתארצות הברית ארצות הברית | 1 |
|  | גרמניהגרמניה גרמניה | 1 |
| Avel Gwalarn Class | צרפתצרפת צרפת | 1 |
| Class 905 | גרמניהגרמניה גרמניה | 1 |
| Fassmer FFPB 20 | גרמניהגרמניה גרמניה | 1 |
| Attacker class | בריטניהבריטניה בריטניה | 7 |
| יאכטה בינונית (הוחרמה מסוחר סמים) |  | 1 |
| Watercraft 45 ft | בריטניהבריטניה בריטניה | 4 |
| ספינת סיור מהירה |  | איחוד האמירויות הערביותאיחוד האמירויות הערביות איחוד האמירויות הערביות | 10 |
| Phenix 55 FPB | לבנוןלבנון לבנון | 1 |
| נחתת | EDIC-III Class | צרפתצרפת צרפת | 2 |
| סירת סיוע קרבי | MK2 | בריטניהבריטניה בריטניה | 27 |
| ספינת תותחים |  | ארצות הבריתארצות הברית ארצות הברית | 8 |

לבנון מתכננת לספק הגנה למאגרי גז טבעיים, להמשיך לאכוף את החוק ואת ריבונות המדינה במים הטריטוריאליים של לבנון. צרפת תשתמש בתקציב הסיוע הצבאי של ערב הסעודית על מנת לספק ללבנון ספינות קרב מהירות מדגם FS56.

### תחנות חופים

חיל הים הלבנוני אחראי על תחנות המכ"ם בחופים. ב-1992 הוקמו שלוש תחנות בטריפולי, צידון וצור ובהמשך עברו שדרוג ב-1997. במהלך מלחמת לבנון השנייה כל התחנות הופצצו על ידי חיל הים הישראלי. לאחר סיום המלחמה חתמו לבנון וגרמניה לשיתוף פעולה הדדי, במטרה להקים שרשרת של שבע תחנות מכ"ם לאורך חופי לבנון, ועל מנת לקבל כיסוי מלא של הים התיכון מול לבנון. שלוש תחנות היו ישנות וצוידו בציוד חדיש, וארבע תחנות הן חדשות לחלוטין.

הכשרה
-----

מלחים מחיל הים האמריקאי וחיל הים הלבנוני מתרגלים יחדיו
חיל הים הלבנוני שולח את מפקדיו לאימונים באירופה וארצות הברית. בארצות הברית לומדים החיילים על לוחמה ימית ומבצעים התנסות מעשית במשמר החופים האמריקאי. מהנדסי החיל נוסעים לצרפת שם לומדים על שידורים וארטילריה. הכשרות בנוגע לאכיפה פנימית הכוללות עצירת משלוחי סמים מבוצעות בבריטניה.

שיתוף פעולה עם יוניפי"ל
-----------------------

יוניפי"ל מסייעים לחיל הים הלבנוני לשפר את מקצועיות ומיומנויות הצוותים הימיים באמצעות תרגילים משותפים, ושיתוף פעולה הדוק.

חיל הים הלבנוני וישראל
----------------------

לפי צה"ל מכ"ם חוף של חיל הים הלבנוני, סייע לחזבאללה לכוון את הטיל שפגע באח"י חנית במלחמת לבנון השנייה, בתגובה פגע צה"ל בכל תחנות מכ"ם החוף הלבנוניות.

צה"ל מקיים שיתוף פעולה מסוים עם חיל הים הלבנוני, שיתוף הפעולה מבוצע כך שכל המסרים בין החיילות מועברים באמצעות צד שלישי. עיקר שיתוף הפעולה הוא בכך שצה"ל מתריע על סירות לבנוניות המתקרבות לגבול המים של ישראל, ובתגובה חיל הים הלבנוני מרחיק אותן מהגבול הישראלי.

בשנת 2012 טענה לבנון כי עצרה מרגל שעבד בחברת תקשורת לבנונית והעביר לטענתה מידע אודות חיל הים הלבנוני, שכלל מידע על תנועות סירות ואוניות.

קישורים חיצוניים
----------------

| עיינו גם בפורטל: |
| --- |
|  | **פורטל המזרח התיכון** |

* כתבה על חיל הים הלבנוני

הערות שוליים
------------

1. ↑  עמוס הראל, הפגיעה הקטלנית בספינה: מערכות ההגנה לא הופעלו, באתר הארץ, 20 ביולי 2006
2. ↑  גילי כהן, צה"ל נעזר בחיל הים הלבנוני כדי למנוע משטים נוספים, באתר הארץ, 11 באפריל 2012
3. ↑  ניר יהב, דיווח בלבנון: "המרגל הוותיק ביותר של ישראל נעצר", באתר וואלה, 12 בינואר 2012